Deadpool & Wolverine

Το ***Deadpool & Wolverine*** είναι αμερικανική υπερηρωική ταινία του 2024, βασισμένη στους χαρακτήρες των Marvel Comics Deadpool και Wolverine. Αποτελεί την 34η ταινία του Κινηματογραφικού Σύμπαντος της Marvel (MCU) και συνέχεια των ταινιών ''Deadpool'' (2016) και *[[Deadpool 2]]* (2018). Την ταινία σκηνοθέτησε ο Σον Λέβι, ενώ το σενάριο έγραψαν οι Λέβι, Ρετ Ρις, Πολ Γουέρνικ, Ζεμπ Γουέλς και Ράιαν Ρέινολντς. Οι Ρέινολντς και Χιου Τζάκμαν πρωταγωνιστούν ως Γουέιντ Γουίλσον / Deadpool και Λόγκαν / Wolverine, μαζί με τους Έμμα Κόριν, Μορένα Μπακαρίν, Ρομπ Ντιλέινι, Λέσλι Ούγκαμς, Άαρον Στάνφορντ και Μάθιου Μακφάντιεν. Στην ταινία, ο Deadpool μαθαίνει πως η Αρχή Χρονικής Απόκλισης σχεδιάζει να καταστρέψει το σύμπαν του και συμμαχεί με έναν απρόθυμο Wolverine από ένα διαφορετικό σύμπαν για να τους σταματήσουν.

Η ανάπτυξη μιας τρίτης ταινίας *Deadpool* ξεκίνησε από την 20th Century Fox τον Νοέμβριο του 2016, αλλά σταμάτησε αφού η εταιρεία εξαγοράστηκε από τη Disney τον Μάρτιο του 2019. Ο έλεγχος του χαρακτήρα και της σειράς ταινιών ''X-Men'' της Fox δόθηκε στην Marvel Studios, η οποία ξεκίνησε την ανάπτυξη της ταινίας μαζί με τον Ρέινολντς. Η ταινία ενσωματώνει τον Deadpool στο MCU, κρατώντας όμως την βαθμολογία R από τις προηγούμενες ταινίες. Οι Ουέντι Μόλινιου και Λίζι Μόλινιου-Λόγκελιν προσλήφθηκαν τον Νοέμβριο του 2020 για να γράψουν το σενάριο. Οι Ρις και Γουέρνικ προσλήφθηκαν για να επιστρέψουν από τις δύο πρώτες ταινίες για να ξαναγράψουν το σενάριο τον Μάρτιο του 2022, όταν εντάχθηκε ο Λέβι. Εκείνοι, μαζί με τους Ρέινολντς και Γουέλς, δυσκολευόντουσαν να βρούνε την κατάλληλη ιστορία για την ταινία μέχρι που ο Τζάκμαν αποφάσισε να επαναλάβει τον ρόλο του ως Wolverine από τις ταινίες *X-Men* τον Αύγουστο του 2022. Διάφοροι ηθοποιοί από τις ταινίες *X-Men* και άλλες παραγωγές της Marvel επίσης επέστρεψαν ως μέρος της πολυσυμπαντικής ιστορίας της ταινίας, η οποία δρα ως αφιέρωμα για τις ταινίες Marvel της Fox. Τα γυρίσματα ξεκίνησαν τον Μάιο του 2023 στα Pinewood Studios στην Αγγλία, με επιπρόσθετα γυρίσματα να λαμβάνουν χώρα στα Νόρφολκ, Λος Άντζελες και Bovingdon Studios. Τα γυρίσματα έκαναν παύση τον Ιούλιο λόγω της Απεργίας SAG-AFTRA του 2023, και μετά από την λήξη της τον Νοέμβριο συνεχίστηκαν μέχρι τον Ιανουάριο του 2024. Ο τίτλος αποκαλύφθηκε ένα μήνα αργότερα. Ο Ρομπ Σάιμονσεν συνέθεσε την μουσική της ταινίας, ενώ πολυάριθμοι καλλιτέχνες συνέταξαν το soundtrack.

Η ταινία *Deadpool & Wolverine* έκανε πρεμιέρα στις 22 Ιουλίου 2024 στη Νέα Υόρκη και κυκλοφόρησε στις Ηνωμένες Πολιτείες Αμερικής στις 26 Ιουλίου του 2024, ως μέρος της Φάσης Πέντε του MCU. Εισέπραξε έσοδα άνω των $1.34 δισεκατομμυρίων παγκοσμίως, με αποτέλεσμα να γίνει η 20η ταινία με τις μεγαλύτερες εισπράξεις όλων των εποχών, η ταινία με καταλληλόλητα R με τις μεγαλύτερες εισπράξεις όλων των εποχών και η δεύτερη ταινία του 2024 με τις μεγαλύτερες εισπράξεις.

## Πλοκή
Το 2018, αφού ο Γουέιντ Γουίλσον χρησιμοποιεί την χρονομηχανή του Κέιμπλ για να εμποδίσει τον θάνατο της κοπέλας του, Βανέσα Καρλάιλ, ταξιδεύει από το σύμπαν του, τη Γη-10005 στη Γη-616 στο "Ιερό Χρονολόγιο", ελπίζοντας να γίνει μέλος των Εκδικητών αυτής της πραγματικότητας. Ωστόσο, απορρίπτεται από τον Χάπι Χόγκαν και επιστρέφει στο σύμπαν του. Έξι χρόνια αργότερα, ο Γουέιντ έχει χωρίσει με την Βανέσα, έχει αποσυρθεί από την δράση του ως Deadpool και εργάζεται ως πωλητής μεταχειρισμένων αυτοκινήτων με τον φίλο του και πρώην μέλος της ομάδας X-Force, Πίτερ Γουίζντομ.

Κατά την διάρκεια του πάρτυ γενεθλίων του Γουέιντ, η Αρχή Χρονικής Απόκλισης (ΑΧΑ) τον αιχμαλωτίζει και τον πηγαίνει στον Κύριο Παράδοξο, ο οποίος του εξηγεί ότι είναι μία οργάνωση που λειτουργεί έξω από τον χρόνο και ελέγχει το Ιερό Χρονολόγιο και το ευρύτερο πολυσύμπαν, και προσφέρει στον Γουέιντ ένα μέλλον στη Γη-616. Ο Γουέιντ αρχικά δέχεται αλλά όταν ο Παράδοξος αποκαλύπτει ότι το χρονολόγιο του Γουέιντ αποσυντίθεται λόγω του θανάτου του "συνεκτικού όντος" που το κρατούσε σταθερό, του Λόγκαν και σκοπεύει να χρησιμοποιήσει μία συσκευή με το όνομα "Διαμελιστής Χρόνου" για να επισπεύσει αυτήν την διαδικασία, ο Γουέιντ κλέβει το χειριστήριο του και το χρησιμοποιεί για να ταξιδέψει στον τάφο του Λόγκαν με την ελπίδα να τον αναστήσει και να σώσει το χρονολόγιο του. Όταν αυτό αποτυγχάνει, ο Γουέιντ ταξιδεύει στο πολυσύμπαν ψάχνοντας για μία παραλλαγή του Λόγκαν ως αντικαταστάτη από ένα παράλληλο σύμπαν. 

Ο Γουέιντ επιστρέφει στην ΑΧΑ με την παραλλαγή του Λόγκαν αλλά ο Παράδοξος του λέει ότι το συνεκτικό ον δεν μπορεί να αντικατασταθεί αλλά και ότι αυτή η παραλλαγή θεωρείται ως "ο χειρότερο Wolverine" σε όλο το πολυσύμπαν. Όταν ο Γουέιντ συνειδητοποιεί ότι ο Παράδοξος δρα χωρίς να το γνωρίζουν οι ανώτεροι του, ο Παράδοξος στέλνει τον Γουέιντ και τον Λόγκαν στο Κενό. Ο Λόγκαν συμφωνεί να συνεργαστεί με τον Γουέιντ όταν αυτός ισχυρίζεται ότι η ΑΧΑ μπορεί να αλλάξει το χρονολόγιο του. Ο Γουέιντ και ο Λόγκαν αιχμαλωτίζονται μαζί με τον Τζόνι Στορμ και πηγαίνουν στην Κασσάνδρα Νόβα, την ισχυρή και σαδίστρια δίδυμη αδελφή του ηγέτη των X-Men, Τσαρλς Εξέβιερ. Η Κασσάνδρα, που έχει συμφωνήσει με την ΑΧΑ να επιβλέπει το Κενό, σκοτώνει τον Τζόνι και αφήνει τον Γουέιντ και τον Λόγκαν ως τροφή για τον Άλιοθ. ένα τεράστιο πλάσμα, που μοιάζει με σύννεφο, αλλά καταφέρνουν να ξεφύγουν.

Ο Λόγκαν και ο Γουέιντ γνωρίζονται με μία παραλλαγή του Deadpool με το όνομα "Καλός Πουλ", ο οποίος τους κατευθύνει σε μία ομάδα αντίστασης που πολεμάει την Κασσάνδρα. Στον δρόμο τους, ο Γουέιντ παραδέχεται κατά λάθος ότι έλεγε ψέμματα σχετικά με το ότι η ΑΧΑ μπορεί να διορθώσει το χρονολόγιο του Λόγκαν, με αποτέλεσμα οι δυο τους να παλέψουνε μέχρι που μένουν αναίσθητοι. Έπειτα, τους βρίσκει η ομάδα αντίστασης, που αποτελείται από την Λόρα, την Ηλέκτρα, τον Blade και τον Γκάμπιτ. Ο Γουέιντ τους προτείνει να συμμαχήσουν προκειμένου να πολεμήσουν την Κασσάνδρα και η Λόρα πείθει τον Λόγκαν να συνεργαστεί, ο οποίος είναι αρχικά αναστατωμένος λόγω του ότι η διστακτικότητα του στο παρελθόν οδήγησε στον θάνατο των υπόλοιπων X-Men στο σύμπαν του. Τα μέλη της αντίστασης αποσπούν την προσοχή των ακολούθων της Κασσάνδρας, ενώ ο Γουέιντ και ο Λόγκαν μπλοκάρουν τις δυνάμεις της χρησιμοποιώντας το κράνος του Τζάγκερνατ στο κεφάλι της. Η Κασσάνδρα προδίδεται από τον ακόλουθο της τον Pyro εκ μέρους του Παράδοξου και παραλίγο να πεθάνει ώσπου ο Λόγκαν πείθει τον Γουέιντ να της αφαιρέσουν το κράνος. Η Κασσάνδρα θεραπεύει τον εαυτό της και ανοίγει μία πύλη για την Γη-10005, μέσα στην οποία πηδούν ο Λόγκαν και ο Γουείντ.

Η Κασσάνδρα μαθαίνει από τον Pyro σχετικά με τον Διαμελιστή Χρόνου του Παράδοξου και αφού τον σκοτώνει ακολουθεί τον Λόγκαν και τον Γουέιντ στη Γη-10005. Εκεί, αποκαλύπτει το σχέδιο της να καταστρέψει όλα τα χρονολόγια, αφήνοντας μόνο το Κενό. Η Κασσάνδρα καλεί έναν στρατό από παραλλαγές του Deadpool, ο οποίοι σκοτώνουν τον Καλό Πουλ και πολεμάνε με τον Γουέιντ και τον Λόγκαν μέχρι που φτάνει ο Πίτερ και τους τραβά την προσοχή. Ο Παράδοξος λέει στον Γουέιντ και στον Λόγκαν ότι ενώ ο ένας από τους δύο θα μπορούσε να καταστρέψει τον Διαμελιστή Χρόνου, αυτό θα έχει σαν αποτέλεσμα να σκοτωθεί ακόμα και με την δύναμη αυτοΐασης του. Ο Γουέιντ και ο Λόγκαν καταστρέφουν τον Διαμελιστή Χρόνου μαζί, σκοτώνοντας την Κασσάνδρα στο μεταξύ, και καταφέρνουν να επιβιώσουν, καθώς μοιράζονται το βάρος του φορτίου. Ο Παράδοξος συλλαμβάνεται από την Κυνηγό Β-15 της ΑΧΑ, η οποία συγχαίρει τον Γουέιντ και τον Λόγκαν και τους λέει πως οι πράξεις τους είχαν σαν αποτέλεσμα η Γη-10005 να σταματήσει να αποσυντίθεται. Ο Γουέιντ ζητά από τη Κυνηγό Β-15 να σώσει την ομάδα αντίστασης από το Κενό και να αλλάξει την ιστορία του κόσμου του Λόγκαν. Αυτή του εξηγεί ότι το δεύτερο είναι αδύνατον γιατί η ιστορία του Λόγκαν είναι αυτό που τον οδήγησε να γίνει ήρωας και επιτρέπει στον Λόγκαν να μείνει τον κόσμο του Γουέιντ. Ο Γουέιντ προσκαλεί τον Λόγκαν να γνωρίσει τους φίλους του και, με την ενθάρρυνση του Λόγκαν τα ξαναβρίσκει με την Βανέσα

## Ηθοποιοί και χαρακτήρες

* Ράιαν Ρέινολντς ως Γουέιντ Γουίλσον / Deadpool:Ετοιμόλογος μισθοφόρος από την Γη-10005 με ικανότητα ταχύτατης αυτοΐασης αλλά με σοβαρά τραύματα πάνω στο σώμα του που τα απέκτησε αφού υποβλήθηκε σε μία πειραματική αναγεννητική μετάλλαξη για να θεραπεύσει καρκίνο τελικού σταδίου. Ο Γουέιντ στην αρχή της ταινίας έχει αποσυρθεί ως Deadpool, δεν είναι ζευγάρι πια με την Βανέσα Καρλάιλ και δουλεύει ως πωλητής μεταχειρισμένων αυτοκινήτων. Ο σεναριογράφος Ρετ Ρις περιέγραψε τον Deadpool ως ένα ψάρι έξω από τα νερά του στην ταινία, έναν τρελό που τον πέταξαν στον "λογικό κόσμο" του Κινηματογραφικού Σύμπαντος της Marvel (MCU). Παρόλο που ο Ρέινολντς δήλωσε ότι το κοινό δεν χρειάζεται να παίρνει τον Deadpool στα σοβαρά, ειδικά με το σπάσιμο του τέταρτου τοίχου και της αναξιόπιστης αφήγησης, ήθελε να δώσουν προσοχή στους άλλους χαρακτήρες. Το αρχικό χορευτικό νούμερο του Deadpool ερμηνεύτηκε από τον Νικ Πόλι, ο οποίος αναγράφεται στους τίτλους τέλους ως "Dancepool". Ο Ρέινολντς υποδύεται, επίσης, και μία άλλη "παραλλαγή" του χαρακτήρα από έναν παράλληλο σύμπαν, τον Καλό Πουλ, ο οποίος δεν έχει γρατζουνιές ούτε ικανότητα αυτοΐασης, για τον οποίον αναγράφεται στους τίτλους ως "Γκόρντον Ρέινολντς".
* Χιου Τζάκμαν ως Λόγκαν / Wolverine:Μεταλλαγμένος και πρώην μέλος των X-Men με ικανότητες αυτοΐασης, ανασυρόμενα νύχια και σκελετό εμποτισμένο με αδαμάντιο. Αυτός ο Wolverine είναι μία παραλλαγή από ένα σύμπαν το οποίο απογοήτευσε. Αυτό, σε συνδυασμό με την συνεργασία του με τον Deadpool, επέτρεψε στον Τζάκμαν να εξερευνήσει νέες πλευρές του χαρακτήρα από τις εμφανίσεις του ως μία διαφορετική εκδοχή του Wolverine στην σειρά ταινιών των ''X-Men'' της 20th Century Studios. Ο Τζάκμαν δήλωσε ότι ο Λόγκαν και ο Γουέιντ είναι εντελώς αντίθετοι και έχουν μία "εριστική δυναμική", ενώ ο σκηνοθέτης Σον Λέβι δήλωσε ότι η σχέση τους επηρεάζεται από το γεγονός ότι και οι δύο χαρακτήρες "στοιχειώνονται από ενοχές".  Επέλεξαν να αποδώσουν την προϊστορία του χαρακτήρα, συμπεριλαμβανομένων και των θανάτων των υπόλοιπων X-Men, μόνο με ηχητικά εφέ προκειμένου να εστιάσουν στις ενοχές του Wolverine παρά στις εμφανίσεις των άλλων χαρακτήρων. Για να προετοιμαστεί για τον ρόλο, ο Τζάκμαν ξεκίνησε μία ενεργή ρουτίνα γυμναστικής που περιλάμβανε να καταναλώνει πάνω από 8.000 θερμίδες την μέρα. Ο Τζάκμαν, επίσης, υποδύεται διάφορες άλλες παραλλαγές του Wolverine: μία που έχει το ύψος του χαρακτήρα από τα κόμικς (160 εκ.), με τον ηθοποιό Λουκ Μπένετ να αναλάμβανει χρέη αντικαταστάτη για τον ρόλο,  τον τζογαδόρο άλλο εαυτό του Wolverine, τον Patch, που φοράει καλύπτρα ματιού και ένα άσπρο σμόκιν, μία παραλλαγή του Γέρου Λόγκαν, μία παραλλαγή που βρίσκεται σταυρωμένος σε ένα γιγάντιο Χ, εμπνευσμένο από το εξώφυλλο του *Uncanny X-Men* #251 (Ιούλιος 1989), μία παραλλαγή που πολεμάει με τον Hulk φορώντας ένα καφέ κοστούμι, σε μία αναφορά στο εξώφυλλο του *The Incredible Hulk* #340 (Οκτώβριος 1987) και μία παραλλαγή του από το *Age of Apocalypse* (1995) με μαλλιά glam rock, ένα χέρι και ένα κοστούμι με κόκκινο και μαύρο χρώμα.
* Έμμα Κόριν ως Κασσάνδρα Νόβα:Μεταλλαγμένη με τηλεκινητικές και τηλεπαθητικές δυνάμεις και δίδυμη αδερφή του Τσάρλος Εξέβιερ. Κυβερνάει το Κενό, μία άγονη έκταση που βρίσκεται στο τέλος του χρόνου. Επειδή δεν είχε παίξει πολλούς ρόλους κακοποιού στο παρελθόν, η Κόριν ενθουσιάστηκε που πήρε τον ρόλο και πήρε έμπνευση από τον χαρακτήρα του Κρίστοφ Βαλτς, Χανς Λάντα, από την ταινία *[[Άδωξοι Μπάσταρδη]]* (2009). Ο Ρέινολντς και ο Λέβι εξήγησαν την Κασσάνδρα στην Κόριν ως κάποια που θα έκανε κάποιον να την αγαπήσει στο σημείο που θα σκεφτόταν ότι "θα είναι για πάντα οι καλύτεροι φίλοι", μόνο για να συνειδητοποιήσει ότι θα μπορούσε να τον σκοτώσει με ευκολία. Η Κόριν ήθελε να κάνει μία αλλαγή στην εμφάνιση της για τον ρόλο αλλά της είπαν από το στούντιο ότι κάτι τέτοιο δεν ήταν απαραίτητο για τον χαρακτήρα. Επίσης, η Κόριν ήθελε να αποτίσει φόρο τιμής στις ερμηνείες του Πάτρικ Στιούαρτ και του Τζέιμς ΜακΑβόι ως Εξέβιερ στις προηγούμενες ταινίες *X-Men*, αλλά και να είναι πιστή στην σχέση της Κασσάνδρας και του Εξέβιερ στα κόμικς.
* Μορένα Μπακαρίν ως Βανέσα Καρλάιλ: Πρώην αρραβωνιαστικιά του Γουέιντ. Η Μπακαρίν ανέφερε ότι ο ρόλος της είναι μικρότερος σε σύγκριση με τις προηγούμενες ταινίες *Deadpool*.
* Ρομπ Ντιλέινι ως Πίτερ Γουίζντομ: Μέλος της ομάδας X-Force του Γουείντ που δουλεύει μαζί του στην εταιρεία αυτοκινήτων. Ο Πίτερ ενθαρρύνει τον Γουέιντ να επιστρέψει στην ζωή του ως Deadpool.
* Λέσλι Ούγκαμς ως Τυφλή Αλ: Τυφλή, ηλικιωμένη συγκάτοικος του Γουέιντ
* Άαρον Στάνφορντ ως Τζον Άλερνταϊς / Pyro: Πυροκινητικός μεταλλαγμένος που δουλεύει για την Κασσάνδρα. Ο Στάνφορντ φοράει ένα κοστούμι που πιο κοντά σε αυτό τον κόμικς, σε σχέση με αυτό που φορούσε στις ταινίες *X-Men* της Fox.
* Μάθιου Μακφάντιεν ως Κύριος Παράδοξος:Πράκτορας της Αρχής Χρονικής Απόκλισης (ΑΧΑ), μίας οργάνωσης που λειτουργεί έξω από τον χρόνο και τον χώρο και ελέγχει το πολυσύμπαν. Ο Παράδοξος σχεδιάζει να επιταχύνει τον θάνατο της Γης-10005 με μία συσκευή με το όνομα "Διαμελιστής Χρόνου". Ο Μακφάντιεν δήλωσε ότι ο χαρακτήρας ήταν αναξιόπιστος αλλά όχι κακοποιός, παρόλα αυ΄τα θα προτιμούσε να είναι υπερκακοποιός ή υπερήρωας από το να βρίσκεται κολλημένος να κάνει "ένα μονότονο πράγμα όπως να ελέγχει τα χρονολόγια στο πολυσύμπαν".
   
Επίσης, στην ταινία επιστρέφουν στους ρόλους τους από τις προηγούμενες ταινίες *Deadpool* οι: Κάραν Σόνι ως Ντόπιντερ, οδηγός ταξί και θαυμαστής του Γουείντ, Μπριάνα Χίλντεμπραντ ως Negasonic Teenage Warhead, έφηβη που είναι μέλος των *X-Men*' με την μεταλλαγμένη δύναμη να πυροδοτεί ατομικές εκρήξεις από το σώμα της, Σιόλι Κουτσούνα ως Γιούκιο, σύντροφο της Negasonic Teenage Warhead's και μέλος των X-Men, Στεφάν Καπίσιτς ως η φωνή του Πιότρ Ρασπούτιν / Colossus, Ράνταλ Ρίντερ ως Μπακ, φίλος του Γουέιντ από τις μέρες του ως μισθοφόρος, κσι Λιούις Ταν ως Ράστι / Shatterstar, μέλος των X-Force. Επιστρέφοντας στον ρόλο τους από άλλες ταινίες της Marvel εμφανίζονται οι: Τάιλερ Μέιν ως Βίκτορ Κριντ / Sabretooth από το *[[X-Men (ταινία)|X-Men]]* (2000); Δάφνη Κιν ως Λόρα / X-23, τον θυληκό κλώνο του Λόγκαν, από το *[[Λόγκαν (ταινία)|Λόγκαν]]* (2017); Τζένιφερ Γκάρνερ ως Ηλέκτρα Νάτσιος, εκπαιδευμένη πολεμίστρια που χρησιμοποιεί ένα ζευγάρι σπαθιών sai, από το *[[Daredevil (ταινία)|Daredevil]]* (2003) και το *[[Ηλέκτρα (ταινία, 2005)|Ηλέκτρα]]* (2005);, Γουέσλεϊ Σνάιπς ως το νταμπίρ που κυκλοφορεί την μέρα Blade από την τριλογία *Blade* της New Line Cinema (1998–2004) και Κρις Έβανς ως Τζόνι Στορμ, μέλος των Fantastic Four που μπορεί να κατακλύζει τον εαυτό του με φλόγες και να πετάει, από την διλογία του Τιμ Στόρυ, Fantastic Four (2005) και Fantastic Four: Η Άνοδος του Silver Surfer (2007). Ο Τζον Φαβρό επιστρέφει στον ρόλο του Χάρολντ "Χάπι" Χόγκαν από το MCU, ενώ η Γούνμι Μοσάκου επιστρέφει στον ρόλο της ως Κυνηγός Β-15, μέλος της ΑΧΑ, από την τηλεοπτική σειρά τυ MCU *[[Loki (τηλεοπτική σειρά)|Loki]]* (2021–2023). Παράλληλα, ο Τσάνινγκ Τέιτουμ εμφανίζεται ως Ρέμι ΛεΜπο / Gambit, ο χαρακτήρας που επρόκειτο να υποδυθεί σε μία ταινία ''Gambit'' που δεν έγινε ποτέ.

Νέοι ηθοποιοί που ερμηνεύουν χαρακτήρες από προηγούμενες ταινίες Marvel περιλαμβάνουν τους: Άαρον Γ. Ριντ ως Κάιν Μάρκο / Juggernaut, Μάικ Γουότερς ως Φρεντ Ντιούκς / Blob, Μπίλι Κλέμενς ως Ρώσο,  Αίσα Χουσείν ως Psylocke, Κλόι Κιμπλ ως Callisto, Τζέιντ Λάιως Lady Deathstrike, Εντουάρντο Γκάγκο Μιούνοζ ως Azazel, Ντάνιελ Μεντίνα Ράμος ως Toad, και Κέρτις Σμολ ως Bullseye. Οι ηθοποιοί που υποδύονται παραλλαγές του Deadpool περιλαμβάνουν: την Πέγκι, έναν σκύλο ηθοποιό, ως Μαίρη Πάπινς / Dogpool, την σύζυγο του Ρέινολντς Μπλέικ Λάιβλι ως την φωνή της Ladypool, που στην κίνηση της την υποδύθηκε η κασκαντέρ Κριστιάν Μπέτριτζ, δύο από τα παιδιά του Ρέινολντς και της Λάιβλι, την Ινέζ και την Ολίν, ως τις φωνές του Kidpool και του Babypool, αντίστοιχα, τον Νέιθαν Φίλιον ως την φωνή του Headpool, ενός ιπτάμενου αποκεφαλισμένου κεφαλιού, τον Μάθιου ΜακΚόναχι ως την φωνή του Cowboypool, τον παίκτη της Ρέξαμ ΑΦΚ, Πολ Μάλιν ως Welshpool, τον κασκαντέρ του Ρέινολντς ως Canadapool, τον Χάρι Χόλαντ (αδερφό του Τομ Χόλλαντ, που υποδύεται τον Spider-Man στο MCU) ως Haroldpool, τον Κέβιν Φόρτιν ως τον Zenpool και τον Χανγκ Ντάντε Ντονγκ ως Γουατάρι / Roninpool. Άλλες παραλλαγές του Deadpool περιλαμβάνουν: τον φουτουριστικό Deadpool 2099, τον "Γουίζι Γουίλσον" / Golden Age Deadpool, του οποίου η στολή περιλαμβάνει μία αντισφυξιογόνα μάσκα, τον Iron Deadpool, μία διασταύρωση ανάμεσα στον Deadpool και τον Iron Man, και έναν εμπνευσμένο από τον ρόλο του Τζάκμαν ως Π. Τ. Μπάρνουν στο *The Greatest Showman* (2017). Άλλες σύντομες εμφανίσεις περιλαμβάνουν τον Χένρι Κάβιλ ως μία παραλλαγή του Wolverine με το όνομα "The Cavillrine", τον παίκτη των Ρέξαμ ΑΦΚ, Όλι Πάλμερ ως έναν πελάτη ενός μπαρ, και τον Γκρεγκ Χέμφιλ ως έναν μπάρμαν. Ο Κρις Χέμσγουορθ εμθανίζεται ως Θορ μέσα από τροποποιημένα πλάνα αρχείου από την ταινία του MCU, *[[Thor 2: Σκοτεινός Κόσμος]]* (2013).

## Σημειώσεις

## Παραπομπές

## Εξωτερικοί σύνδεσμοι
*  στο Marvel.com
* 
*''Deadpool & Wolverine'' στο Disney+

Κατηγορία:Ταινίες του 2024
Κατηγορία:Αμερικανικές κωμικές ταινίες δράσης
Κατηγορία:Αμερικανικές ταινίες μαύρης κωμωδίας
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες σίκουελ
Κατηγορία:Αμερικανικές ταινίες με υπερήρωες
Κατηγορία:X-Men (σειρά ταινιών)
Κατηγορία:Ταινίες με ταξίδι στον χρόνο
Κατηγορία:Ταινίες σε παραγωγή Ράιαν Ρέινολντς
Κατηγορία:Ταινίες γυρισμένες στα Pinewood Studios
Κατηγορία:Ταινίες γυρισμένες στο Λονδίνο
Κατηγορία:Ταινίες σε σενάριο Πολ Γουέρνικ
Κατηγορία:Ταινίες σε σενάριο Ρετ Ρις
Κατηγορία:Ταινίες της Πέμπτης Φάσης του Κινηματογραφικού Σύμπαντος της Marvel
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Αμερικανικές ταινίες της δεκαετίας 2020
Κατηγορία:Ταινίες με μουσική σύνθεση Ρομπ Σάιμονσεν
Κατηγορία:Deadpool (σειρά ταινιών)
Κατηγορία:Wolverine (σειρά ταινιών)
Κατηγορία:Ταινίες της Marvel Studios
Κατηγορία:Ταινίες σε παραγωγή Κέβιν Φάιγκι
Κατηγορία:Κωμικές ταινίες με υπερήρωες
Κατηγορία:Ταινίες με υπερήρωες συσχετιζόμενες με ΛΟΑΤ
Κατηγορία:Ταινίες σε σκηνοθεσία Σον Λέβι